To bilister kom lige lovligt skævt fra start tirsdag morgen, da de tørnede sammen i krydset Hobrovej-Ny Kærvej i Aalborg. Sammenstøddet skete ved 7-tiden, da begge biler ifølge politiets oplysninger kom kørende i nordgående retning - det vil sige ind mod byen. I krydset vil den ene bilist svinge mod venstre, men bliver i den forbindelse ramt i siden af en bagvedkørende bil, der er smuttet over krydset for gult lys. Nordjyllands Politi ankommer kort efter til stedet og kan konstatere, at der heldigvis er tale om mindre skader på bilerne. Der er ikke blevet optaget rapport i forhold til, om nogen af parterne har begået trafikal forseelse.
Der skete heldigvis blot mindre skader, da to personbiler tirsdag morgen stødte sammen i kryds i Aalborg.